title: 2009/501/EZ: Odluka Vijeća od 19. siječnja 2009. o sklapanju Sporazuma o obnovi Sporazuma o znanstvenoj i tehnološkoj suradnji između Europske zajednice i Vlade Republike Indije

text:
               11/Sv. 119

               HR

               Službeni list Europske unije

               44

         32009D0501

               L 171/17

               SLUŽBENI LIST EUROPSKE UNIJE

         ODLUKA VIJEĆA
   od 19. siječnja 2009.
   o sklapanju Sporazuma o obnovi Sporazuma o znanstvenoj i tehnološkoj suradnji između Europske zajednice i Vlade Republike Indije
   (2009/501/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno članak 170. stavak 2. zajedno s člankom 300. stavkom 2. prvom rečenicom prvog podstavka i člankom 300. stavkom 3. prvim podstavkom,
   uzimajući u obzir prijedlog Komisije,
   uzimajući u obzir mišljenje Europskog parlamenta (1),
   budući da:

               (1)

               Odlukom 2000/648/EZ (2) Vijeće je odobrilo sklapanje Sporazuma o znanstvenoj i tehnološkoj suradnji između Europske zajednice i Vlade Republike Indije (dalje u tekstu: Sporazum).

               (2)

               Člankom 11. stavkom (b) Sporazuma utvrđuje se da se Sporazum treba sklopiti na početno razdoblje od pet godina i da se može obnoviti zajedničkim dogovorom između stranaka nakon ocjenjivanja tijekom zadnje godine svakog sljedećeg razdoblja.

               (3)

               Na sastanku Upravljačkog odbora EZ-Indija S& održanog u Bruxellesu 15. i 16. studenoga 2006., obje stranke su iskazale interes za obnavljanje Sporazuma za još pet godina.

               (4)

               Materijalni sadržaj obnovljenog Sporazuma jednak je materijalnom sadržaju Sporazuma, koji je istekao 14. listopada 2007. Stranke smatraju da bi brzo obnavljanje Sporazuma bilo u njihovom uzajamnom interesu.

               (5)

               Sporazum se temelji na načelima partnerstva za uravnoteženu obostranu korist, uzajamnost, pravodobnu razmjenu informacija i odgovarajuću zaštitu prava intelektualnog vlasništva.

               (6)

               Sporazum o suradnji između Europskih zajednica i Republike Indije o partnerstvu i razvoju (3), potpisan 20. prosinca 1993., predviđa da se ugovorne stranke obvezuju na uspostavljanje odgovarajućih postupaka koji omogućuju u najvećoj mogućoj mjeri sudjelovanje njihovih znanstvenika i istraživačkih centara u znanstvenoj i tehnološkoj suradnji.

               (7)

               Suradnju u znanosti i tehnologiji također je jedno od područja navedenih u Zajedničkom akcijskom planu za strateško partnerstvo Indija – EU, od 7. rujna 2005., kojim se nastoji povećati mobilnost, razmjena i pristup istraživača između Indije i Europe.

               (8)

               Svojom Odlukom od 26. studenoga 2007., Vijeće je u ime Zajednice odobrilo potpisivanje Sporazuma o obnovi Sporazuma (dalje u tekstu: obnovljeni Sporazum).

               (9)

               Obnovljeni je Sporazum potpisan 30. studenoga 2007.

               (10)

               Obnovljeni Sporazum trebalo bi odobriti,

         ODLUČILO JE:
   Članak 1.
   Sporazum o obnovi Sporazuma o znanstvenoj i tehnološkoj suradnji između Europske zajednice i Vlade Republike Indije ovim se odobrava u ime Zajednice.
   Tekst obnovljenog Sporazuma priložen je ovoj Odluci.
   Članak 2.
   Predsjednik Vijeća, u ime Zajednice, obavješćuje Republiku Indiju da su unutarnji postupci potrebni za stupanje na snagu Sporazuma dovršeni, u skladu s člankom 11. točkom (a) obnovljenog Sporazuma (4).

      Sastavljeno u Bruxellesu 19. siječnja 2009.

            Za Vijeće

            Predsjednik

         P. GANDALOVIČ

      (1)  Mišljenje od 08.07.08. (još nije objavljeno u Službenom listu).

      (2)  SL L 213, 9.8.2002., str. 29.

      (3)  SL L 223, 27.8.1994., str. 24.

      (4)  Datum stupanja na snagu obnovljenog Sporazuma objavit će Glavno tajništvo Vijeća u Službenom listu Europske unije.